hotchpotch/miracl-hf-unified huggingface dataset:
World Rally Championship-3
World Rally Championship-3 tai WRC-3 on Rallin MM-sarjan ohella ajettava sarja, jossa ajetaan samat pikataipaleet kuin muissakin MM-sarjan osakilpailuissa. Autot ovat tyyppihyväksyttyjä R1-, R2- ja R3-säännöin, mikä tarkoittaa tiivistettynä kaksivetoista sarjatuontatoautoa. Sarja aloitti vuonna 2002 nimellä Production World Rally Championship (PWRC) silloisen korvaten N-ryhmän maailmanmestaruussarjan. Vuoteen 2012 loppuun saakka sarjaa ajaettiin nimellä Production World Rally Championship ja vuonna 2013 ajettiin ensimmäisen kerran WRC-3-luokan mestaruudesta.
Vuoteen 2012 saakka PWRC-sarjassa ajettiin 8 osakilpailua, joista kaksi oli Euroopan ulkopuolella. Vuonna 2013 sarjan muuttuttua WRC-3-sarjaksi, myös kilpailukalenteria muutettiin. Nykyään valmistajat ja kuljettajat saavat vapaasti valita MM-sarjan 13 osakilpailuista seitsemän osakilpailua ja näistä kuuden parhaan osakilpailun pisteet lasketaan sarjaan mukaan. Vanhan PWRC-sarjan autoilla ajetaan nykyään WRC-2-luokassa, S2000-, R4- ja R5-ryhmän autojen kanssa.
Leo Kirch
Leo Kirch (21. lokakuuta 1926 Fahr, kuuluu nyk. Volkachiin, Saksa – 14. heinäkuuta 2011 München, Saksa) oli saksalainen media-alan suuromistaja, jonka omistuksiin kuului parhaimmillaan muun muassa Axel Springer Verlag. Hän omisti nimeään kantavan Kirch-yhtymän ja Saksan ensimmäisen yksityisen satelliittikanavan Sat. 1 -televisiokanavan.
Bo Ljungberg
Bo Alexander Ljungberg (21. marraskuuta 1911 Stoby, Skåne – 19. maaliskuuta 1984 Jönköping) oli ruotsalainen seiväshyppääjä ja kolmiloikkaaja.
Ljungberg saavutti Torinon EM-kilpailuissa 1934 hopeaa seiväshypyssä. Hän hyppäsi saman tuloksen, 400 cm, kuin kilpailun voittanut saksalainen Gustav Wegner. Ljungberg oli lisäksi kahdeksas kolmiloikassa tuloksella 14,01. Berliinin olympialaisissa 1936 hän sijoittui seiväshypyssä jaetulle kuudennelle sijalle tuloksella 400 ja kolmiloikassa 18:nneksi. Pariisin EM-kilpailuissa 1938 hän sai hopeaa seiväshypyssä hypättyään jälleen tasan neljä metriä.
Ljungberg teki seiväshypyn Ruotsin ennätyksen 415 cm Lundissa 5. lokakuuta 1935. Se kesti maan ennätyksenä vuoteen 1946 saakka.
14 Blades
14 Blades (, "Jin yi wei") on vuonna 2010 ensi-iltansa saanut hongkongilais-kiinalainen wuxiaelokuva. Elokuvan ohjasi ja käsikirjoitti Daniel Lee yhdessä Abe Kwongin, Tin Shu Makin ja Ho Leung Laun kanssa. Pääosissa näyttelivät Donnie Yen, Zhao Wei ja Sammo Hung.
Ming-dynastian loppupuolella kiinalaisimperiumin oikeutta on vaivannut korruptio, kun eunukki anastaa valtion valtaa ja hallitsevan keisarin katsotaan olevan epäpätevä. Jinyi Wei on hallituksen salainen poliisimainen ryhmä, jolle on opetettu lapsesta lähtien salaisia kamppailutaitoja. He ovat vastuussa rauhan ja tasapainon turvaamisesta valtakunnassa. Heillä on myös valta syyttää niitä, joiden he katsovat olevan valtion vihollisia.
Kun organisaatio perustettiin, se sai käskynsä suoraan keisarilta. Nyt se on eunukin ryhmän hallinnassa. Heidän johtajansa Jia Jingzhong suunnittelee prinssi Qingin kanssa kapinoivansa keisaria vastaan ja kaappaavansa hänen valtansa. Jia käskee Qinglongia tappamaan keisarillisen neuvosmiehen Zhao Shenyan ja viemään hänen tallelipastonsa, joka huhun mukaan sisältää listan pettureiden nimistä.
Qinglong saa kuitenkin selville tulleensa hyväksikäytetyksi, ja että lipas sisältää keisarillisen sinetin, keisarin arvovallan symbolin. Qinglongista tulee karkuri, kun Jia tuomitsee hänet petturiksi ja asettaa käskyn pidättää hänet. Qinglong pakenee ja liittyy Justice Escort -ryhmään, jossa hän tapaa ryhmän johtajan tyttären, Qiao Huanin. Qinglong päättää täyttää lupaamansa uskollisuuden keisaria kohtaan ja jatkaa todisteiden etsimistä prinssi Qingin kapinallisen juonen paljastamiseksi. Matkan aikana Qinglong saa apuunsa Heaven Eagles -roistojengin, jotka Judgen johdolla auttavat Qinglongia saamaan lippaan haltuunsa. He joutuvat samalla ottelemaan Tou Touta vastaan.
Luis Delís
Luis Mariano Delís Fournier (s. 6. joulukuuta 1957 Guantánamo) on entinen kuubalainen yleisurheilija, jonka lajeja olivat kiekonheitto ja kuulantyöntö.
Delísin parhaat saavutukset kiekonheitossa ovat olympiapronssi Moskovassa 1980 sekä hopea 1983 MM-kisoissa ja pronssi 1987 MM-kisoissa. Pan-Amerikan kisoista hän on voittanut kolme kultaa, joista kaksi kiekonheitossa ja yhden kuulantyönnössä. Lisäksi Delísillä on kaksi kiekkokultaa kesäuniversiadeista vuosilta 1983 ja 1985.
Delísin urheilu-ura päättyi vuonna 1990 hänen jäätyä kiinni dopingin käytöstä.
Delísin ennätys kiekonheitossa on 71,06 metriä vuodelta 1983.
Kenneth S. Deffeyes
Kenneth S. Deffeyes (s. 1931 Oklahoma) on yhdysvaltalainen geologi, joka työskenteli yhdessä Hubbertin teorian kehittäjän M. King Hubbertin kanssa Shell Oil Companyn tutkimuslaboratoriossa Houstonissa, Teksasissa. Hänellä on öljygeologian alempi luonnontieteellinen tutkinto Colorado School of Mines -yliopistosta sekä geologian tohtorintutkinto Princetonin yliopistosta. Hän aloitti opettamisen Princetonin yliopistossa vuonna 1967 ja on siellä nykyisin emeritusprofessorina. Oman kertomansa mukaan hän polveutuu chickasawi-intiaaneista.
Hän julkaisi vuonna 2001 teoksen "Hubbert's Peak", joka käsittelee öljyhuippua. Vuonna 2005 hän puolestaan julkaisi teoksen "Beyond Oil: The view from Hubbert's peak", jossa hän arvioi erilaisia korvaavia energianlähteitä öljylle. Helmikuussa 2006 Deffeyes väitti, että maailman öljyntuotanto oli ohittanut tuotantohuipun joulukuun 16. päivänä 2005.
Viimeinen sirkus
Viimeinen sirkus on Álex de la Iglesian ohjaama mustalla huumorilla sävytetty romanttinen toimintatragedia. 2010 valmistunut elokuva sijoittuu sisällissodan aikaiseen Espanjaan ja sirkuksen värikkääseen maailmaan. Tarina saa alkunsa, kun sirkusklovni pakotetaan osallistumaan sotaan. Vaihtoehtoja ei ole, vaan viidakkoveitsi kädessään mies joutuu käymään taisteluihin edelleen pellen asuunsa pukeutuneena.
Quentin Tarantinon johtama jury palkitsi elokuvan Venetsian elokuvajuhlilla 2010 parhaasta ohjauksesta ja käsikirjoituksesta.
Helsingin Sanomien Pertti Avola luonnehti elokuvaa "poskettomaksi möhellykseksi", jonka tyylilajia on mahdoton luokitella, ja joka ei pysy kasassa lukuisten ainestensa ristitulessa. Juuri siksi "Viimeinen sirkus" onkin hänestä paljon kiinnostavampi kuin moni vakavissaan puserrettu elokuva. "Täysin mauton koheltava veriooppera" "Viimeinen sirkus" ei taatusti ole kaikkien makuun, mutta virkistävän räävitön ja ennalta-arvaamaton sisällissotakuvaus se Avolasta kyllä on.
Ilta-Sanomien Tarmo Poussu piti "Viimeistä sirkusta" kehnosti kirjoitettuna, tökerösti ohjattuna ja vaatimattomasti näyteltynä elokuvana, jossa "yletön väkivaltaisuus törmää karkeaan huumoriin ja vellovaan sentimentaalisuuteen."
Luettelo tunnetuista helsinkiläisistä
Tämä on luettelo tunnetuista henkilöistä, jotka ovat syntyneet tai asuneet Helsingissä.
Ti-Ti Nallen talossa tapahtuu
Ti-Ti Nallen talossa tapahtuu on toinen Ti-Ti Nalle-lauluista koostettu studioalbumi. Se ilmestyi vuonna 1991. Albumi on julkaistu LP:nä, CD:nä ja C-kasettina. Albumin sisältämiä kappaleita on julkaistu myös vuonna 1994 ilmestyneellä VHS-kasetilla "Ti-Ti Nallen taikarumpu".
Kaikki kappaleet kirjoittanut ja sovittanut Riitta Korpela, ellei toisin mainita.
Nobuharu Asahara
Nobuharu Asahara (, s. 21. kesäkuuta 1972 Kōbe) on japanilainen entinen pikajuoksija, pituushyppääjä ja olympiamitalisti.
Pitkän urheilu-uran tehnyt Asahara osallistui urallaan yhteensä neljiin kesäolympialaisiin. Hän kilpaili Atlantassa 1996 100 metrillä, pikaviestissä ja pituushypyssä, Sydneyssä 2000 pikaviestissä ja Ateenassa 2004 100 metrillä ja pikaviestissä. Japanin viestijoukkue ylsi Sydneyssä kuudenneksi ja Ateenassa neljänneksi. Pekingin kesäolympialaisissa 2008 Asahara juoksi Japanin pikaviestijoukkueessa pronssia ajalla 38,15. 100 metrillä hän karsiutui puolivälierissä.
Vuoden 2002 Aasian kisoista Asahara saavutti 100 metrillä ja pikaviestissä hopeaa. Vuonna 1993 hän voitti Aasian-mestaruuskilpailujen kultamitalin pituushypyssä.
Asaharan henkilökohtainen ennätys 100 metrin juoksussa on Oslossa 13. heinäkuuta 2001 juostu 10,02 sekuntia ja 200 metrin juoksussa Stuttgartissa 13. heinäkuuta 1997 juostu 20,39 sekuntia. Asahara kilpaili 1990-luvulla huipputasolla myös pituushypyssä, jossa hänen ennätyksensä on 813 cm vuodelta 1993.
Sorakuoppa
Sorakuoppa on alue, josta kaivetaan soraa tai hiekkaa ja johon kaivausten edetessä syntyy suuri kuoppa, joka jää pysyvästi maastoon. Sorakuoppa toimii kaivetun maa-aineksen välivarastona ja siellä voidaan suorittaa soran seulontaa, lajittelua tai kiviaineksen murskausta. Siellä voi toimia myös betoniasema. Kaivettu ja käsitelty maa-aines siirretään sora-autoilla käyttökohteeseen esimerkiksi rakennustyömaalle.
Sorakuopan perustamiseen tarvitaan kunnan- ja ympäristöviranomisen lupa. Lupahakemuksessa tulee esittää maa-aineksen ottamissuunnitelma, josta selviää ottamisalueen laajuus, soran ottamismäärä ja kuinka syvältä soraa tai hiekkaa kaivetaan, joka riippuu pohjaveden syvyydestä ja maisemaseikoista. Soranottolupa on määräaikainen, jonka voi saada enintään kymmeneksi vuodeksi kerrallaan. Hakijan on asetettava vakuus luvan päättymisen jälkeisiin maisemointitöihin.
Beyond Oil
Beyond Oil: The View from Hubbert's Peak (New York: Hill and Wang, 2005; ISBN 978-0-8090-2957-0) on suomentamaton Kenneth S. Deffeyesin vuonna 2005 julkaisema teos, joka käsittelee vaihtoehtoisia energianlähteitä öljylle. Deffeyes on yhdysvaltalainen geologi, joka varoitti tulevasta 2000-luvun öljykriisistä aikaisemmassa teoksessaan "Hubbert's Peak" vuodelta 2001. Teoksessaan "Beyond Oil" Deffeyes olettaa öljyhuipun ajoittuvan vuoden 2005 paikkeille. Hän esittelee kirjassa öljyntuotannon menetelmiä, öljyesiintymiä, öljyhuippua sekä fossiilisten polttoaineiden tulevaisuutta. Lisäksi hän käy läpi erilaisia vaihtoehtoisia energianlähteitä, kuten vetyä, ja erittelee niiden etuja sekä haittoja.
Videopelivuosi 1976
Tämä artikkeli käsittelee vuoden 1976 merkittäviä videopelijulkaisuja ja videopelimaailman tapahtumia.
Emmanuel Moire
Emmanuel Moire (s. 16. kesäkuuta 1979 Le Mans, Ranska) on ranskalainen laulaja ja muusikko, joka on esittänyt nimiroolia suositussa komediallisessa musikaalissa Le roi soleil eli Aurinkokuningas. Tämä oli hänen läpimurtonsa musiikkimaailmaan.
Têtu-lehden haastattelussa marraskuussa 2009 Moire tuli kaapista ja totesi olevansa homoseksuaali.
David Worth
David Worth on yhdysvaltalainen elokuvaaja ja elokuvaohjaaja. Hän on ohjannut muun muassa elokuvat "Kickboxer", "Lady Tiger" ja "American Tigers".
Worth aloitteli elokuva-alalla 1960-luvulla tehtyään pienen roolin elokuvassa "The Skydivers". Sittemmin hän on työskennellyt elokuvaajana ja elokuvaohjaajana 1970-luvulta lähtien. Elokuvaajana Worth on työskennellyt muun muassa elokuvissa "Takaa-ajettu", "Death Game", "Joulupukki pulassa", "Ei liian nuori kuolemaan", "Bloodsport – viimeiseen asti" ja "True Vengeance".
Björn-Olof Alholm
Björn-Olof Alholm (25. huhtikuuta 1925 Mikkeli – 17. kesäkuuta 2011 Helsinki) oli suomalainen suurlähettiläs, joka teki 40-vuotisen uran ulkoasiainhallinnossa ja kuului Kekkosen kauden toisinajattelijoihin.
Alholm lähti 14-vuotiaana talvisotaan lähetiksi isänsä jääkärieverstiluutnantti Georg Alholmin komentamaan divisioonaan. Hän haavoittui 1941 mutta osallistui vielä Kannaksen suurtaisteluihin 1944. Syksyllä 1944 Alholm kävi Reserviupseerikoulun. Alholm valmistui valtiotieteen maisteriksi vuonna 1948 ja siirtyi samana vuonna ulkoministeriön palvelukseen. Suurlähettiläänä hän aloitti 1966 Bukarestissa ja toimi sen jälkeen tehtävässä ensin 1970 alkaen Moskovassa ja sitten vuodesta 1973 Bonnissa. Bonnin aika oli myrskyisää, ja muun muassa näitä aikoja ja yleisemmin Kekkosen kautta hän on käsitellyt kirjassaan "Toisinajattelija suurlähettiläänä" (2001). Bonnin jälkeen Alholm toimi Kairossa, Wienissä ja viimeksi vuodesta 1983 Tukholmassa, josta hän jäi eläkkeelle 1991.
Sabine John
Sabine John (ent. Paetz, o.s. Möbius; s. 16. lokakuuta 1957) on entinen itäsaksalainen yleisurheilija. Hänen päälajinsa oli seitsenottelu.
Sabine John saavutti seitsenottelussa hopeaa sekä 1988 olympialaisissa että 1983 MM-kisoissa. Hänen ennätyksensä on toukokuussa 1984 oteltu 6946 pistettä (nykytaulukoiden mukaisesti), joka oli myös maailmanennätys kunnes Jackie Joyner paransi tulosta heinäkuussa 1986. Saksalaisista vain Sabine Braun on myöhemmin pystynyt parempaan tulokseen.
Seitsenottelun lisäksi John kilpaili myös pituushypyssä, jossa hän sijoittui 1988 olympialaisissa kahdeksanneksi, ja 110 metrin aitajuoksussa. Parhaimmillaan hän hyppäsi pituutta 7,12 metriä ja juoksi aidat aikaan 12,54. Molemmissa lajeissa hän on tuloksillaan edelleen kaikkien aikojen kymmenen parhaan saksalaisen joukossa.
Punatukka
Punatukka on Maunu Kurkvaaran ohjaama elokuva vuodelta 1969.
Elokuva kertoo nuoresta tehtaantytöstä Tutusta, joka menee mökkireissulle juhlimaan ja tutustuu veneillessä Jarkkoon. Veneily ja meri ovat Kurkvaaran tunnusmerkkejä, samoin itsemurha. Yhtä naissivuosaa näyttelee Kurkvaaran elokuvien vakiokasvo Sinikka Hannula.
Aikalaisarviossaan Markku Tuuli ("Katso") vertasi elokuvaa "Miljoonaliigaan" mutta totesi samalla, että se on kunnianhimoisempi elokuva ja edustaa kurkvaaralaista rehellisyyttä ja pelkistyneisyyttä parhaimmillaan. Yleensäkin ensi-ilta-arvioissa elokuva sai arvostusta. Sen sijaan 1980-luvun arviossaan Mikael Fränti ("Helsingin Sanomat") katsoi, että aika on kuluttanut elokuvaa, ja hän lyttäsi sen kaikilta osin. Kun aiemmin oli juuri näyttelijätyötä kiitetty, piti Antti Lindqvist ("Kansan Uutiset") replikointia puisevana.
"Helsingin Sanomissa" vuonna 2011 "Arto Pajukallio" piti elokuvaa mukaansatempaavana aikalaiskuvauksena, jonka kerronta on kuvallisesti eloisaa. Henkilöhahmot ovat luontevia, joskin eräät kohtaukset tyhjinä ja kankeina heikentävät kokonaisuutta. Eräässä toisessa ajan kritiikissä todetaan, että elokuva on onnistunut työ.
Elokuva sai valtionpalkinnon ja Tarja Markus henkilökohtaisen valtion elokuvataiteilijapalkinnon, jonka perustelussa oli myös näyttelijäsuoritus elokuvassa "Kesyttömät veljekset".
True Crime (pelisarja)
True Crime on poliisin näkökulmasta kuvattu toimintapelisarja.
Luxoflux kehitti sarjan kaksi ensimmäistä peliä, jotka tunnetaan etenkin niiden tarkasti mallinetuista avoimista Los Angelesista ja New Yorkista. Sarjan ensimmäinen osa sai kohtuullisen vastaanoton kriitikoilta ja se menestyi kaupallisesti, mutta toinen osa oli pettymys sekä arvosteluiltaan että myynneiltään.
Pelisarjan kolmannen osan, "True Crime: Hong Kongin" piti sijoittua tyyliteltyyn avoimeen Hongkongiin ja päähahmona piti olla peitepoliisi. Julkaisija Activision kuitenkin peruutti pelin julkaisun, koska se ei odottanut sen olevan tarpeeksi hyvä kilpailemaan muiden avoimen pelimaailman videopelien kanssa ja tuottamaan tarpeeksi voittoa. Kehitystä päätettiin kuitenkin jatkaa; kolmas osa julkaistiin elokuussa 2012. Pelin kehittäjänä toimi United Front Gamesin lisäksi Square Enix ja pelin julkaisi Square Enix Europe.
America's Got Talent (6. tuotantokausi)
America's Got Talentin kuudes kausi alkoi NBC kanavalla 31. toukokuuta. Ohjelmaa lähetetään myös Kanadassa. Tuomaristo on täysin sama kuin viime kaudella. Tuomarit ovat Howie Mandel, Sharon Osbourne ja Piers Morgan. Sarjan koe-esiintymiset järjestettiin eri puolilla Yhdysvaltoja keväällä 2011. Kaupungit ovat Los Angeles, New York, Minneapolis, Atlanta, Seattle ja Houston. Sarja on kerännyt korkeimmat katsojaluvut koko America's Got Talentin historiassa, sillä kauden aloitusjaksoa seurasi yli 15 miljoonaa katsojaa.
Ohjelma alkoi koe-esiintymisillä, joita järjestettiin kuudessa eri kaupungissa. Ensimmäiset koe-esiintymiset järjestettiin Los Angelesissa. Myös YouTuben kautta voi osallistua, ja 12 parasta esiintyy Hollywood-viikon jälkeen.
Las Vegas-viikko järjestettiin Planet Hollywood Casinolla. Ensimmäinen jakso Las Vegasista esitettiin 5. heinäkuuta, joka kesti 2 tuntia. Toinen jakso, jossa paljastettiin myös jatkoonpäässeet, esitettiin 6. heinäkuuta. Tämä jakso kesti vain yhden tunnin. Kilpailijat jaettiin kolmeen eri ryhmään. Ryhmässä A esiintyivät tuomareiden suosikit. Ryhmässä B esiintyivät laulajat, taikurit ja tanssijat. Ryhmässä C esiintyivät loput koe-esiintymisistä jatkoon päässeet.Esitykset näytetään tv:ssä 12. heinäkuuta, ja jakso kestää 2 tuntia.
Tulosohjelma esittään keskiviikkona 13. heinäkuuta, ja jakso kestää yhden tunnin.
Esitykset näytetään tv:ssä 19. heinäkuuta, ja jakso kestää 2 tuntia.
Tulosohjelma esittään keskiviikkona 20. heinäkuuta, ja jakso kestää yhden tunnin.
Esitykset näytetään tv:ssä 26. heinäkuuta, ja jakso kestää 2 tuntia.
Tulosohjelma esittään keskiviikkona 27. heinäkuuta, ja jakso kestää yhden tunnin.
Hollywood-viikon viimeiset jaksot näytetään tv:ssä 2. elokuuta, ja jakso kestää 2 tuntia.
Tulosohjelma esittään keskiviikkona 3. elokuuta, ja jakso kestää yhden tunnin.
YouTuben kautta ilmoittautuneista 12 parasta esiintyy 9. elokuuta Hollywoodissa.Tulosohjelma lähetetään suorana 10. elokuuta
Wild Card-jaksossa 12 tuomareiden valitsemaa aiemmin tippunutta esiintyjää esiintyy. Tämä jakso lähetetään suorana 16. elokuuta. Tulosohjelma esitetään 17. elokuuta, ja kestää tuttuun tapaan yhden tunnin.
Shane Robinson
Shane Robinson (s. 17. joulukuuta 1980 Waterford, Irlanti) on entinen irlantilainen jalkapalloilija. Hän oli pelipaikaltaan keskikenttäpelaaja.
Behrang Safari
Behrang Safari (, s. 9. helmikuuta 1985 Teheran, Iran) on ruotsalainen jalkapalloilija. Hän pelaa sveitsiläisessä FC Baselissa ja Ruotsin maajoukkueessa.
Safari voi pelata sekä puolustuksessa että keskikentällä. Hän pelaa yleensä kentän vasemmalla laidalla.
Andrea Anderson
Andrea Arlene Anderson (s. 17. syyskuuta 1977 Harbor City, Kalifornia) on yhdysvaltalainen entinen yleisurheilija, joka kilpaili pikajuoksussa.
Alle 20-vuotiaiden MM-kilpailuissa 1996 Anderson sijoittui 100 metrillä hopealle, ja voitti kultaa 4 × 100 metrin viestissä.
Anderson voitti kultaa 4 × 400 metrin viestissä Sydneyn olympialaisissa 2000. Hän ei juossut kuitenkaan finaalissa, vaan ainoastaan alkuerissä. Hän menetti väliaikaisesti mitalinsa Marion Jonesin jäätyä kiinni dopingista, mutta vuonna 2010 hänelle ja muulle viestijoukkueelle palautettiin mitalit takaisin, lukuun ottamatta Marion Jonesia.
100 metrillä Andersonin ennätys oli 11,43 sekuntia, 200 metrillä 23,44 ja 400 metrillä 51,18.
Heikki Tiitola
Heikki Tiitola (3. elokuuta 1874 Kangasala – 18. syyskuuta 1952) oli tamperelainen rakennusmestari. Hänen vanhempansa olivat maanviljelijä Kaarlo Tiitola ja Maria Kristiina Uotila. Tiitola valmistui 1895 rakennusmestariksi teollisuuskoulusta.
Tiitola oli Tampereen kaupungin kunnallisraatimies 1926–1944, Tampereen rahatoimikamarin jäsen 1913–1918 ja kaupunginvaltuuston jäsen 1921–1926. Hän sai kunnallisneuvoksen arvon 1930.
Tiitolan tuotanto käsittää julkisia rakennuksia ja yksityisiä asuintaloja. Tiitolalla oli myös merkittävä kunnallispoliittinen ura Tampereen kaupunginvaltuustossa. Heikki Tiitolan pojat Risto, Martti, Jaakko, Matti ja Jussi pelasivat jääkiekon SM-sarjaa Ilveksessä ja muissa seuroissa.
Reg Park
Roy (Reg) Park (7. kesäkuuta 1928 Leeds – 22. marraskuuta 2007 Johannesburg) oli englantilaissyntyinen kehonrakentaja, elokuvanäyttelijä ja liikemies.
Teini-ikäisenä Reg Park harrasti yleisurheilua ja jalkapalloa. Vuonna 1946 hän tutustui kehonrakentaja David Coheniin, jonka esimerkki sai hänet aloittamaan painoharjoittelun. Käytyään armeijan hän näki Lontoossa NABBA:n Mr. Universe -kilpailun ja päätti itsekin ryhtyä kilpailemaan kehonrakentajana. Vuonna 1949 Park voitti Mr. Britain -kilpailun. Sitä ennen hän oli suorittanut liikkeenjohdon tutkinnon Leedsin kauppakoulussa.
Vuonna 1950 Park tuli Steve Reevesin jälkeen toiseksi NABBA:n Mr. Universe -kilpailussa. Hän sai julkisuutta amerikkalaisissa kehonrakennuslehdissä ja voitti IFBB:n America's Best Developed Athlete -kilpailun New Yorkissa. Vuonna 1951 Park voitti Mr. Universen ensimmäisenä englantilaisena. Samana vuonna hän solmi sopimuksen kustantaja Joe Weiderin kanssa ja alkoi julkaista tämän kanssa kehonrakennuslehtiä "Mr. Universe" (1952), "Muscleman" (1952–1953), "The Reg Park Journal of Physical Culture" (1953) ja "The Reg Park Journal" (1954–1959). Vuosina 1958 ja 1965 Park voitti NABBA:n ammattilaisten Mr. Universe -kilpailut.
Vuonna 1952 Park meni naimisiin eteläafrikkalaisen Mareon Isaacsin kanssa ja myöhemmin he saivat kaksi lasta. Vuonna 1958 perhe muutti Etelä-Afrikkaan, jossa Park toimi kuntosaliyrittäjänä. 1960-luvun alussa hän näytteli pääosia viidessä italialaisessa peplum-elokuvassa. Niistä merkittävimpiä ovat Herkules-elokuvat Herkules – Atlantiksen valloittaja (1961) ja Herkules voittaa helvetin (1961). "Maciste nelle miniere del re Salomone" (1964) kuvattiin Etelä-Afrikassa. Park kuoli melanoomaan kotonaan Etelä-Afrikassa 79-vuotiaana vuonna 2007.
185 senttiä pitkä ja enimmillään 114 kiloa painanut Park oli yksi nykyaikaisen kehonrakennuksen edelläkävijöistä. Lihasmassansa lisäksi hän oli tunnettu voimistaan ja esiintyi usein voimamieskilpailuissa ja -näytöksissä. Hän oli ensimmäinen kehonrakentaja, joka penkkipunnersi 500 paunaa (227 kiloa). Arnold Schwarzenegger piti Parkia esikuvanaan ja myöhemmin myös harjoitteli tämän opastuksella.
World Rally Championship-2
World Rally Championship-2 tai WRC-2 on Rallin MM-sarjan ohella ajettava sarja, jossa ajetaan samat pikataipaleet kuin muissakin MM-sarjan osakilpailuissa. Sarjassa ajetaan nelivetoisilla tuotantoautoilla, eli S2000-, N-ryhmän ja R5-luokan autoilla. Sarja aloitettiin vuonna 2010 ja se jakoi entisen Production World Rally Championshipin (PWRC) kahtia, joka oli ennen tarkoitettu S2000 ja N-ryhmän autoille. Sarjaa ajettiin vuodet 2010–2012 nimellä Super 2000 World Rally Championship (SWRC) ja vuodesta 2013 lähtien se on tunnettu World Rally Championship-2-nimellä. Sarjan pistelaskujärjestelmä on samanlainen kuin WRC-3-luokassa, eli pisteitä kerätään seitsemässä osakilpailussa ja kuusi parasta sijoitusta lasketaan mukaan sarjaan. Muissa kuin näissä seitsemässä ensimmäisessä kuljettajan osakilpailuissa kuljettaja ei saa viedä pisteitä muilta rekisteröidyiltä kuljettajilta.
Jalkapallon Afrikan-mestaruuskilpailut 1996
20. jalkapallon Afrikan-mestaruuskilpailut pelattiin Etelä-Afrikassa 13. tammikuuta – 3. helmikuuta 1996. Ensimmäistä kertaa turnaukseen osallistui 16 joukkuetta, jotka jaettiin neljään neljän maan lohkoon. Nigeria kuitenkin vetäytyi juuri ennen kisoja, joten joukkuemäärä väheni yhdellä. Mestaruuden voitti ensimmäistä kertaa isäntämaa Etelä-Afrikka kukistamalla loppuottelussa Tunisian 2–0.
¹ Nigeria vetäytyi turnauksesta. Guinea, joka oli karsintojen paras kisojen ulkopuolelle jäänyt joukkue, sai mahdollisuuden osallistua kisoihin Nigerian tilalle. Joukkue kuitenkin kieltäytyi vedoten liian lyhyeen harjoitteluaikaan.
Vihreällä pohjalla olevat joukkueet etenevät pudotuspeleihin.
5 maalia
4 maalia
3 maalia
2 maalia
1 maaliOmat maalit
Maalivahti
Puolustajat
Keskikenttäpelaajat
Hyökkääjät
Maija Rajantie
Maija Ilta Mielikki Rajantie (9. heinäkuuta 1926 Anttola – 29. huhtikuuta 2017 Savonlinna) oli suomalainen SDP:n poliitikko, joka oli vuosina 1975–1987 kansanedustaja Mikkelin läänin vaalipiiristä.
Rajantie valmistui ylioppilaaksi vuonna 1947 ja suoritti sen jälkeen opintoja Helsingin yliopiston filosofisen tiedekunnan historiallis-kielitieteellisellä osastolla. Hän toimi oppi- ja kansakoulun opettajana Pohjois-Karjalassa ja Mikkelin läänissä vuosina 1950–1975 ja oli Savonlinnan taideasiamies vuosina 1975–1976.
Rajantie valittiin eduskuntaan vuoden 1975 vaaleissa, ja hän oli sosialidemokraattisen eduskuntaryhmän kansanedustaja yhtäjaksoisesti vuoteen 1987. Rajantie oli talousvaliokunnan puheenjohtaja vuosina 1983–1986 ja jäsen muun muassa pankkivaliokunnassa (1983–1986), eduskunnan kirjaston hallituksessa (1979–1986) ja eduskunnan palkkavaltuustossa (1983–1986). Savonlinnan kaupunginvaltuustossa hän istui vuodet 1972–1984 ja 1988–1992. Rajantie oli presidentin valitsijamies vuosien 1978 ja 1982 vaaleissa.
Rajantie oli naimisissa varatuomari ja oikeusneuvosmies Lauri Rajantien kanssa vuodet 1949–1983. He saivat kuusi lasta.
Heaven’s on Fire
”Heaven’s on Fire” on Kiss-yhtyeen kappale albumilta "Animalize". Kappaleen laulaa laulaja-kitaristi Paul Stanley, ja sen sävelsivät ja sanoittivat Stanley ja Desmond Child. Kappale oli ensimmäinen "Animalize"-albumilta singlenä julkaistu kappale. Singlen b-puolella on kappale ”Lonely Is the Hunter”. ”Heaven's on Firestä” tehtiin myös musiikkivideo.
Kappale ylsi Yhdysvalloissa Billboard Hot 100 -listan sijalle 49.
Joni Huntley
Johanna Luann "Joni" Huntley (s. 4. elokuuta 1956 McMinnville, Oregon) on entinen yhdysvaltalainen korkeushyppääjä.
Hän osallistui kaksiin olympialaisiin. Montréalin olympialaisissa 1976 hän sijoittui viidenneksi. Los Angelesin olympialaisissa 1984 hän voitti pronssia hypäten samalla oman ennätyksensä 197 senttimetriä.
Pan-Amerikan kisoissa hän voitti kultaa Méxicossa 1975 ja pronssia Caracasissa 1983.
Marcel Schmelzer
Marcel Schmelzer (s. 22. tammikuuta 1988 Magdeburg, Saksi-Anhaltin osavaltio, Itä-Saksa) on saksalainen jalkapalloilija. Hän pelaa Bundesliigan Borussia Dortmundissa ja Saksan maajoukkueessa.
Schmelzer on pelipaikaltaan puolustaja. Hän pelaa yleensä vasempana laitapuolustajana.
Schmelzerin junioriseuroja olivat Fortuna Magdeburg, Magdeburg ja Borussia Dortmund. Hän pelasi ensimmäiset miesten pelinsä Borussia Dortmundin kakkosjoukkueessa. Borussia Dortmundin edustusjoukkueessa Schmelzer on pelannut vuodesta 2008 lähtien. Hän voitti seuran riveissä Saksan-mestaruuden vuonna 2011.
Saksan maajoukkueessa Schmelzer pelasi ensimmäisen ottelunsa vuonna 2010. Hän voitti alle 21-vuotiaiden riveissä Euroopan-mestaruuden vuonna 2009.
Mihaela Loghin
Mihaela Loghin (s. 1. kesäkuuta 1952 Roman) on entinen romanialainen kuulantyöntäjä.
Helsingin MM-kilpailuissa 1983 hän sijoittui kuudenneksi. Oman ennätyksensä tasan 21 metriä hän työnsi Formiassa kesäkuussa 1984. Samana vuonna hän voitti hopeaa Los Angelesin olympialaisissa. Sisäratojen EM-kilpailuissa 1986 hän voitti pronssia.
Kunnallisvaalit 1947
Kunnallisvaalit 1947 pidettiin vuonna 1947. Eduskuntavaaleissa 1945 SKDL oli menestynyt hyvin, nyt oli mielenkiintoista jatkuisiko SKDL:n menestys myös kunnallisvaaleissa. SDP aloitti kampanjan kommunisteja ja SKDL:ää vastaan kunnallisvaalien alla.
Oikeistopuolueiden Yhteishyvän vaaliliitto Tampereella varoitti kommunismin mustasta kourasta. Tampereella äänestysprosentti nousi 77,6%:iin.Tampereella kommunistit menettivät yhden paikan sosiaalidemokraateille, oikeisto sai 17 paikkaa, sosiaalidemokraatit 16 edustajaa ja SKDL ja kommunistit 14 paikkaa.
Seuraavan vuoden alussa tapahtui yksi kuntaliitos, kun Messukylä liitettiin Tampereeseen.
Paul Hanley
Paul Jason Hanley (s. 12. marraskuuta 1977 Melbourne) on australialainen tennispelaaja, joka pelaa nykyisin vain nelinpeliä. Parhaimmillaan hän on ollut kaksinpelissä ATP-listan sijalla 395 helmikuussa 2000 ja nelinpelissä viidentenä marraskuussa 2006. Hän on voittanut urallaan 26 ATP-turnausta nelinpelissä.
Hanley on selviytynyt jokaisessa Grand Slam -turnauksessa parhaimmillaan välieriin. Sekanelinpelissä Hanley pelasi loppuottelussa Tetjana Perebyinisin kanssa Wimbledonissa 2005, jolloin he hävisivät Mahesh Bhupathille ja Mary Piercelle.
Alfred E. Goodey
Alfred E. Goodey (1878–1945) oli englantilainen taiteenkerääjä ja hyväntekijä. Hän lahjoitti Derbyn kaupunginmuseolle yli kuudensadan taulun kokoelman.
Goodey aloitti kokoelmansa keräämisen vuonna 1886, ja etsi Amerikkaa myöten kaikkea Derbyyn liittyvää taidetta: öljyväri- ja vesivärimaalauksia, taidegrafiikkaa ja valokuvia. Hän keräsi kokoelmaansa sekä ostamalla teoksia että tilaamalla oman aikansa taiteilijoilta, kuten Ernest Townsendilta maalauksia, joihin tallentui Derbyn silloista kaupunkikuvaa. Kokoelmassa on maalauksia kahden vuosisadan ajalta, ja ne tarjoavat ainutlaatuisen näköalan Derbyn kehitykseen, teollistumiseen, sotaan, tulipaloihin ja tulviin. Hän lahjoitti pääosan kokoelmasta museolle vuonna 1936, mutta jatkoi taiteenkräämistä. Goodeyn kuoltua vuonna 1945 museo sai toisen erän kokoelmasta. Sata teosta kokoelmasta on koottu kirjaksi, joka esittelee Derbyn historiaa kuvataiteen keinoin. Kirjassa esiteltyihin taiteilijoihin kuuluvat Ernest Townsend, Alfred Keene, Frank Gresley, William Austin, Walter Talent ja Claude T. Stanfield Moore.
Karate Kid III
Karate Kid III () on vuonna 1989 ensi-iltansa saanut yhdysvaltalainen karateaiheinen perhe-elokuva. Elokuvan on ohjannut John G. Avildsen ja käsikirjoittanut Robert Mark Kamen. Pääosissa näyttelivät Ralph Macchio ja Pat Morita.
Karateopettaja John Kreese on menettänyt kaikki oppilaansa Cobra Kai dojostaan ja on vararikon partaalla. Hän kääntyy vanhan sotakaverinsa Terry Silverin puoleen, joka lupaa kostaa LaRussolle ja Miyagille nöyryyttävän tappion All Valey karate-turnauksessa. Silverin sponsoroiman turnauksen myötä hän päättää lähettää LaRussolle turnauskutsun puolustaakseen mestaruuttaan. Samalla Silver juonittelee LaRusson pään menoksi erinäisiä ongelmia, jotta hän häviäisi loppuottelun nousevalle karate tähdelle Mike Barnesille.
Ensimmäinen puutarhasilta
Ensimmäinen puutarha­silta () on Moikajoen ylittävä silta silta Pietarin kaupungissa Venäjällä.. Alkuperäinen puinen silta rakennettiin vuonna 1716. Vuosina 1798–1801 silta rakennettiin kokonaan uudestaan kivestä. Kun silta ei enää kestänyt kasvavaa liikennettä, se rakennettiin uudelleen raudasta 1906–1907. Vuonna 1967 siltaa korjattiin ja siihen lisättiin kultauksia. Vuonna 2003 siltaa korjattiin perusteellisesti, sillan valaisimet uusittiin ja kullatut yksityiskohdat korjattiin. Silta on 27,9 metriä pitkä ja 20,4 metriä leveä.
Asipovitšyn rautatieasema
Asipovitšyn rautatieasema () eli Osipovitšin rautatieasema () on tärkeä rautateiden väliasema ja solmukohta Asipovitšyn (Osipovitšin) kaupungissa Valko-Venäjän Mahiljoun maakunnan länsiosissa. Asipovitšyn asema sijaitsee pääkaupunki Minskin ja maan toiseksi suurimman kaupungin Homelin (Gomel) välisellä radalla. Asemarakennus rakennettiin jo tsaari-Venäjän aikana vuonna 1872 ja sijaitsee noin kilometri Asipovitšyn nykykeskustan kaakkoispuolella.
Minskistä Gomeliin johtavan pääradan ohella kaupunkiin saapuvat kiskot maan itäosista Mahiljousta (Mogilev). Lännessä raiteet vievät Slutskiin ja Baranavitšyyn.
Minskin lähiliikenteen junien liikenne ulottuu kaakossa Asipovitšyyn.
Aseman edustalla on paikallinen linja-autoasema (seisakkeet).
Permiläiset
Permiläiset ovat komeista ja udmurteista koostuva pohjois-Venäjällä asuva suomalais-ugrilaisten kansojen ryhmä. Permiläiset yhdistetään usein islantilaisissa saagoissa esiintyneisiin bjarmeihin.
Jean-Marie Cuoq
Jean-Marie Cuoq (s. 21. syyskuuta 1967) on ranskalainen ralliautoilija. Hän on voittanut Ranskan Gravel Rallisarjan mestaruuden vuosina 2005–2007 ja 2010. Cuoq on urallaan osallistunut kolmeen WRC-kilpailuun, joista hän saavutti kaksi pistettä ajamalla seitsemänneksi Monte Carlon rallissa vuonna 2008. Vuonna 2010 Cuoq ilmoitti lopettavansa ralliuransa.
Mamadou Sakho
Mamadou Sakho (s. 13. helmikuuta 1990 Pariisi, Ranska) on ranskalainen jalkapalloilija.
Sakho edusti Ligue 1:n PSG:tä vuodesta 2007 lähtien mutta syksyllä 2013 Sakho siirtyi Englannin Valioliigassa pelaavaan Liverpooliin. Hän pelasi ensimmäisen ottelunsa Ranskan maajoukkueessa vuonna 2010. Hän kuului Ranskan joukkueeseen Brasilian MM-kilpailuissa.
Sakho on pelipaikaltaan puolustaja.
Sakho jäi kiinni dopingrikkomuksesta 17. huhtikuuta 2016 ja hyllytettiin Liverpoolin peleistä toistaiseksi. Kyseessä on kielletyn laihdutuslääkkeen käyttö.
Greatest Hits (Bon Jovi)
Greatest Hits on yhdysvaltalaisen rockmusiikkia esittävän Bon Jovi -yhtyeen kokoelma-albumi. Albumi sisältää yhtyeen uran tunnetuimpia kappaleita sekä neljä uutta kappaletta.
Albumi nousi Suomen virallisen listan sijalle 6.
Heinz Reincke
Karl-Heinz Reincke (28. toukokuuta 1925; Kiel, Saksa – 13. heinäkuuta 2011) oli saksalaissyntyinen näyttelijä.
Luettelo jääkiekon SM-liigan pistepörssin voittajista
Tämä on luettelo jääkiekon SM-liigan runkosarjan pistepörssin voittajista vuosittain.
Federico Delbonis
Federico Delbonis (s. 5. lokakuuta 1990 Azul) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 33 toukokuussa 2016. Hän on voittanut kaksi ATP-haastajaturnausta ja kaksi varsinaista ATP-turnausta.
Heinäkuussa 2011 Delbonis saavutti uransa ensimmäiset ATP-otteluvoittonsa Stuttgartin turnauksessa. Karsintojen kautta turnauksen pääsarjaan päässyt Delbonis voitti ensimmäisellä kierroksella viidenneksi sijoitetun Florian Mayerin, ja pääsi lopulta välieriin saakka, jossa hän hävisi entiselle maailmanlistan ykköspelaajalle, Juan Carlos Ferrerolle luvuin 6–3, 4–6, 4–6. ATP-turnausvoiton hän on saavuttanut kaksinpelissä São Paulossa 2014 ja Marrakechissa 2016 sekä nelinpelissä São Paulossa 2018.
Per Brahe vanhempi
Per Brahe vanhempi (1520–1590) oli ruotsalainen kreivi ja drotsi.
Brahen äiti oli Ruotsin kuningas Kustaa Vaasan sisar. Brahe hoiti jo Kustaan hallituskaudella tärkeitä tehtäviä. Kuningas Eerik XIV antoi hänelle kreivin arvon vuonna 1561. Kuningas Juhana III nimitti Brahen valtakunnandrotsiksi vuonna 1569, mutta elämänsä loppupuolella hän joutui Juhanan epäsuosioon.
Brahe julkaisi teoksen "Oeconomia eller Huuszholdz-book för ungt adels-folck", joka neuvoi aatelisnuorokaisten kasvattamisessa. Hän jatkoi Peder Svartin aloittamaa Kustaa Vaasan historiaa.
Brahen pojanpoika oli Pietari Brahe.
Maladzetšnan rautatieasema
Maladzetšnan rautatieasema () eli Molodetšnon rautatieasema () on tärkeä rautateiden kauttakulku- ja risteysasema Maladzetšnan eli Molodetšnon kaupungissa Valko-Venäjän Minskin maakunnan luoteisosassa. Asema on pääkaupunki Minskin ja Liettuan pääkaupungin Vilnan välisen radan tärkein väliasema.
Maladzetšnan aseman jälkeen Minskin luoteisten paikallisjunien käyttämät raiteet jakautuvat kolmeen jatkoyhteyteen. Yhdet raiteet vievät lounaaseen kohti Lidaa. Tätä rataa kulkevat myös Hrodnan ja Minskin väliset junat. Toiset raiteet vievät länsiluoteeseen Liettuan vastaiselle Hudahain raja-asemalle (valkoven. Гудагай, Hudahai, ven. Гудогай, Gudogai), mitä kautta on raideyhteys edelleen Vilnaan, Kaunasiin ja Venäjän Kaliningradiin. Kolmannet kiskot kulkevat koilliseen Dokšytsyn Kruljauštšynan kylän (ven. Крулевщизна, Krulevštšizna) risteysasemalle. Sieltä raiteet jakautuvat edelleen kohti Polatskia ja toisaalta kohti maan luoteisrajan taajamia.
Kaupungin linja-autoasema busseineen ja linjatakseineen sijaitsee noin 350 metriä rautatieasemasta lounaaseen (150 m etelään, sitten 200 m länteen).
Niclas Meyer
Niclas Meyer (s. 15. kesäkuuta 1983) on suomalainen salibandyn pelaaja, pelipaikaltaan puolustaja, joka edustaa Esport Oilersia. Hän nousi Salibandyliigaan kaudella 2009–2010. Ennen Esport Oilersiin tuloa Meyer pelasi Salibandyliigassa Viikinkien, SSV:n ja Espoon Oilersin sekä kakkosdivaria GrIFK:n riveissä. Hän on pelannut myös Suomen maajoukkueessa. Niclaksen veli Petter Meyer on pelannut Veikkausliigaa FF Jarossa ja edustaa tällä kaudella SJK:ta.
Heikki Hätönen
Heikki Hätönen (s. 26. elokuuta 1985) on suomalainen salibandyn pelaaja. Hän edustaa Salibandyliigassa lammilaista Lasbia. Hän on pelannut myös Suomen salibandymaajoukkueessa. Aiemmin hän on pelannut myös Hämeenlinnan FT Trackersissa, joka tunnetaan myös nimellä Hämeenlinnan Steelers.
Jerry L. Ross
Jerry Lynn Ross (s. 20. tammikuuta 1948 Crown Point, Indiana) on entinen Yhdysvaltain ilmavoimien upseeri ja NASAn astronautti. Hän on seitsemän avaruussukkulalennon veteraani. Rossilla on avaruuslentojen lukumäärän ennätys yhdessä Franklin Chang-Diazin kanssa..
Ross on naimisissa indianalaisen Karen S. Pearsonin kanssa. Heillä on kaksi lasta.Ross opiskeli Purduessa ilmavoimien stipendillä. Valmistuttuaan Purduesta 1972 hän astui Yhdysvaltain ilmavoimien palvelukseen. Hän työskenteli ilmavoimien ramjet-projektin parissa. Ross valmistui ilmavoimien koelentokoulun koelentoinsinöörikurssilta1976. Hän työskenteli B-1-pommittajan koelento-ohjelmassa johtavana koelentoinsinöörinä. Ross on lentänyt yli 21 lentokoneella, hänellä on yksityislentäjän lupakirja ja hän on lentänyt yli 3,900 tuntia, joista valtaosa sotilaskoneissa. Hän jäi eläkkelle ilmavoimista 31. maaliskuuta 2000.
Ross sijoitettiin helmikuussa 1979 Johnsonin avaruuskeskukseen hyötykuormaupseeriksi/lennonvalvojaksi vastuualueenaan hyötykuormien integrointi avaruussukkulaan. Ross valittiin astronauttikoulutukseen toukokuussa 1980. Hän on toiminut useissa tehtävissä Nasassa, mm. astronauttitoimiston johtotehtävissä.
Ross lensi tehtäväspesialistina avaruussukkulalennoilla STS-61-B (1985), STS-27 (1988) ja STS-37 (1991), oli hyötykuormasta vastaavana lennolla STS-55/Spacelab-D2 (1993), ja toimi jälleen tehtäväspesialistina toisella Miriin telakoituneella avaruussukkulalennolla STS-74 (1995), ensimmäisellä kansainvälisen avaruusaseman kokoonpanolennolla STS-88 (1998) ja STS-110 (2002). Seitsemän avaruussukkulalennon veteraanina Ross on viettänyt 1 393 tuntia avaruudessa, joista 58 tuntia 18 minuuttia yhdeksällä avaruuskävelyllä.
Ross oli ensimmäinen ihminen joka laukaistiin avaruuteen seitsemättä kertaa ja hän piti nimissään Yhdysvaltain avaruuskävelyjen ennätystä (yhdeksän) ja avaruuskävelyllä vietettyä aikaa (58 tuntia 18 minuuttia) kunnes hänet ohitti kansainvälisen avaruusaseman Retkikunta 14:n komentaja Michael Lopez-Alegria (kymmenen avaruuskävelyä, kokonaiskesto 67 tuntia 40 minuuttia). Joidenkin spekulaatioiden mukaan Ross osallistui lisäksi myös yhdelle avaruuskävelylle salaiseksi luokitellulla STS-27 sukkulalennolla NROn Lacrosse 1 satelliitin laukaisun yhteydessä.
Ross työskentelee edelleen NASAn hallinnossa.
Baranavitšyn Polesian asema
Baranavitšyn Polesian rautatieasema (, ) on tärkeä rautateiden kauttakulku- ja risteysasema Baranavitšyn (Baranovitši) kaupungissa Valko-Venäjän Brestin alueen länsiosassa. Se on samalla Valko-Venäjän rautateiden Minskin paikallisliikenteen lounainen pääteasema.
Disney-prinsessa
Disney-prinsessa on The Walt Disney Companyn franchise-konsepti, joka perustuu fiktiivisiin Disneyn hahmoihin. Konseptin prinsessoja ovat Lumikki ("Lumikki ja seitsemän kääpiötä"), Tuhkimo ("Tuhkimo"), Aurora ("Prinsessa Ruusunen"), Ariel ("Pieni merenneito"), Belle ("Kaunotar ja hirviö"), Jasmine ("Aladdin"), Pocahontas ("Pocahontas"), Mulan ("Mulan"), Tiana "(Prinsessa ja sammakko"), Tähkäpää ("Kaksin karkuteillä"), Merida (Urhea) sekä Moana (Vaiana). Konsepti on julkaissut nukkeja, "sing-along" -videoita ja useita muita nuorten tyttöjen tuotteita, asusteita sekä sisustusesineitä. Prinsessat esiintyvät kirjoissa ja elokuvissa.
Voileipäkakku
Voileipäkakku on eräänlainen voileipäruokalaji, joka kooltaan, muodoltaan ja koostumukseltaan muistuttaa pikemminkin täytekakkua kuin voileipää. Voileipäkakku rakennetaan yleensä kerroksittain vaaleasta leivästä tai ruisleivästä ja leipäpalojen väliin laitettavista leivänpäällysteistä ja koostumukseltaan kermaisista täytteistä.
Tavallisia voileipäkakun täytteitä ja päällysteitä ovat esimerkiksi savustetut leikkeleet, kinkku ja kala, katkaravut, kananmunat, tomaatti, paprika, kurkkuviipaleet sekä tuoreina että säilöttyinä, majoneesi sekä erilaiset juustot.
Voileipäkakku tarjoillaan tavallisen täytekakun tapaan kylmänä ja viipaloituna. Voileipäkakut ovat suosittuja esimerkiksi perhejuhlissa.
Neftçi Baku PFK
Neftçi Baku PFK on vuonna 1937 perustettu azerbaidžanilainen jalkapalloseura, jonka kotipaikka on Baku. Se pelaa Azerbaidžanin valioliigassa, jonka se on voittanut kuudesti. Lisäksi Neftçi on voittanut cup-mestaruuden neljästi. Seura on menestynein azerbaidžanilaisseura.
Ennen Azerbaidžanin itsenäistymistä Neftçi Baku pelasi Neuvostoliiton mestaruussarjassa vuosina 1949–1950, 1960–1970 ja 1977–1988. Sen paras saavutus oli kolmas sija vuonna 1966. Lisäksi se pääsi Neuvostoliiton cupin välieriin neljästi.
Álvaro González
Álvaro Rafael González (s. 29. lokakuuta 1984 Montevideo, Uruguay) on uruguaylainen jalkapalloilija, pelipaikaltaan keskikenttäpelaaja. Hänen nykyinen seuransa on Italian miesten jalkapallon korkeimmalla sarjatasolla Serie A:ssa pelaava Lazio.
González aloitti uransa vuonna 2003 montevideolaisessa Defensor Sportingissa Uruguayn 1. divisioonassa. Hän edusti joukkuetta neljä kautta tehden 8 maalia 122 ottelussa. Sen jälkeen hän siirtyi Boca Juniorsin joukkueeseen Argentiinan 1. divisioonaan. Kaudeksi 2009–2010 González siirtyi takaisin Uruguayhin Nacionalin joukkueeseen. Pelattuaan siellä vuoden hän matkusti Italiaan pelaamaan nykyiseen joukkueeseensa.
González on pelannut Uruguayn maajoukkueessa 43 ottelua, joissa hän on tehnyt kaksi maalia. Ensimmäisen maaottelunsa hän pelasi vuonna 2006.
Linfield FC
Linfield FC on vuonna 1886 perustettu pohjoisirlantilainen jalkapalloseura Belfastista. Seura pelaa Pohjois-Irlannin Valioliigassa, jonka se on voittanut ennätykselliset 51 kertaa. Lisäksi Linfield on voittanut muun muassa Pohjois-Irlannin cupin 42 kertaa, ja päässyt Euroopan cupissa puolivälieriin kaudella 1966–1967.
Brodosplit
Brodosplit on vuonna 1922 perustettu kroatialainen laivanrakennusyhtiö. Sillä on ollut telakka Splitin kaupungin lähistöllä vuodesta 1932 lähtien ja se on nykyisin alansa suurimpia toimijoita Kroatiassa.
Brodosplit on osakeyhtiö, joka on suurimmaksi osaksi Kroatian valtion omistama. Telakka työllistää lähes 4000 ihmistä. Brodosplit on rakentanut muun muassa lähes identtiset M/S Amorella-, M/S Gabriella- ja M/S Isabelle -autolautat.
Polatskin rautatieasema
Polatskin rautatieasema () eli Polotskin rautatieasema () on tärkeä kauttakulku- ja risteysasema etenkin rahtiliikenteelle Valko-Venäjän pohjoisosissa, Vitsebskin alueen Polatskin (Polotsk) kaupungissa.
Polatskin asemalta Valko-Venäjän rautateiden rataverkko jatkaa neljään suuntaan: 1) länteen Latvian rajalle, Daugavpilsiin ja eteenpäin Riikaan ja Itämeren satamiin; 2) koillisessa Venäjän Neveliin, josta edelleen mm. Pihkovaan ja Pietariin; 3) idässä Vitsebskiin ja sieltä edelleen Smolenskiin ja Moskovaan; lounaassa Dokšytsyn Kruljauštšynan risteysaseman kautta Maladzetšnaan ja sen asemalle.
Kaupungin linja-autoasema sijaitsee aivan rautatieaseman vieressä, noin 150 m kaakkoon.
Abercrombie &amp; Fitch
Abercrombie & Fitch on yhdysvaltalainen vaatetusalan yritys, joka valmistaa, markkinoi ja myy lähinnä nuorille suunnattuja vapaa-ajanvaatteita. Yritys on perustettu vuonna 1892 New Yorkissa. Vuosina 1988–1996 sen omisti Limited Brands Inc., joka listasi sen itsenäisenä yrityksenä pörssiin vuonna 1996. Nykyisin se pitää päämajaansa New Albanyssa Ohiossa. Abercrombie & Fitch -brändin lisäksi yrityksen omistuksessa ovat lastenvaatemerkki abercrombie, teini-ikäisille suunnattu Hollister Co. ja pelkästään naistenvaatteita markkinoiva Gilly Hicks.
Abercrombie & Fitchin päämarkkina-alue on Yhdysvallat, jossa sillä on yli 300 myymälää. Useita myymälöitä on myös Kanadassa ja yksi Yhdysvalloille kuuluvassa Puerto Ricossa. Lisäksi myymälöitä on Euroopassa Lontoossa, Milanossa, Kööpenhaminassa ja Madridissa sekä Aasiassa Japanin Tokiossa ja Fukuokassa sekä Kiinan Hongkongissa.
Abercrombie & Fitch sai alkunsa vuonna 1892 New Yorkin ala-Manhattanilla liikkeenä, josta varakkaat asiakkaat kävivät ostamassa metsästys-, kalastus- ja retkeilyvarusteita. Asiakaskuntaan kuuluivat Theodore Roosevelt, ilmailun pioneerit Charles Lindbergh ja Amelia Earhart sekä Hollywood-tähdet Greta Garbo, Katharine Hepburn ja Clark Gable. Kirjailija Ernest Hemingway osti Abercrombie & Fitchiltä muun muassa haulikon, jolla sitten ampui itsensä.
1960-luvulla Abercrombie & Fitchillä oli useita liikkeitä ympäri Yhdysvaltoja, mutta 1970-luvulla yritys teki konkurssin. Liikeketjun osti Oshman’s-urheilukauppayritys, joka sai sen hieman parempaan kuntoon niin, että vuonna 1988 se myytiin edelleen The Limited, Inc. -yhtiölle, joka nykyisin tunnetaan nimellä L Brands. 1990-luvulla Abercrombie & Fitchin uudeksi kohderyhmäksi otettiin varakkaat teinit ja opiskelijanuoret, joille tarjottiin laadukasta vapaa-ajan muotia. Yritys listautui pörssiin vuonna 1996, ja The Limited myi oman osuutensa pois.
Yrityksen uuden markkinointistrategian takana olivat Sam Shahid ja valokuvaaja Bruce Weber, jotka olivat nousseet tunnettuuteen Calvin Kleinin Obsession-parfyymin rohkean seksuaalisesta kampanjasta 1980-luvulla. Tärkeäksi markkinointivälineeksi otettiin tuoteluettelon ja asiakaslehden yhdistävä, neljästi vuodessa ilmestyvä ”magalog” nimeltä "A & F Quarterly". Se herätti huomiota numero numerolta provokatiivisemmalla sisällöllään vuodesta 1997 vuoteen 2003, jolloin sen julkaiseminen lopetettiin.
Vuonna 2013 Abercrombie & Fitchin toimitusjohtaaja Mike Jeffriesin jo vuonna 2006 antama haastattelu alkoi levitä internetissä. Siinä Jeffries sanoi tuotemerkin kuuluvan vain kauniille ja menestyville ihmisille, ei esimerkiksi ylipainoisille.
Vitsebskin rautatieasema
Vitsebskin rautatieasema () eli Vitebskin rautatieasema () on tärkeä kauttakulku- ja risteysasema etenkin rahtiliikenteelle Valko-Venäjän pohjoisosissa, Vitsebskin alueen Vitsebskin (Vitebsk) kaupungissa.
Vitebskin asema on Valko-Venäjän rautateiden koillinen risteysasema. Raiteet jatkavat neljään suuntaan: 1) länteen Polatskiin ja edelleen Latvian Daugavpilsiin, Riikaan ja muihin Itämeren satamiin; 2) pohjoisessa Venäjän Neveliin, josta edelleen mm. Pihkovaan ja Pietariin; 3) idässä Smolenskiin ja Moskovaan; etelässä Oršaan, Mahiljouhun, Žlobiniin ja Homeliin.
Forn Siðr – Asa- og Vanetrosamfundet i Danmark
Forn Siðr – Asa- og Vanetrosamfundet i Danmark on tanskalainen aasainuskoa edustava uskonnollinen yhdyskunta. Yhteisö perustettiin vuonna 1997 ja se sai rekisteröidyn uskonnollisen yhdyskunnan aseman vuonna 2003. Yhteisön tavoitteena on palvoa vanhoja skandinaavisia jumalia ja luoda yhteyksiä sellaisten ihmisten välille, jotka ovat kiinnostuneita aiheesta. Lisäksi tavoitteena on edistää ja levittää tietoutta vanhasta skandinaavisesta uskonnosta ja kulttuuriperinnöstä.
Yhdyskunnalla oli vuonna 2008 yli 600 jäsentä. Kun 2000-luvulla mukaan tuli paljon myös varttuneempia ihmisiä, yhdyskunnalle tuli tarve oman hautausmaan perustamiselle. Yhdyskunta sai vuonna 2008 luvan perustaa oman hautausmaan Odensen kuntaan.
Yhdyskunta ei harjoita käännytystyötä. Forn Siðr korostaa, että natsismi tai pakanallisten symbolien väärinkäyttö natsismin tarkoituksiin ei ole yhteensopivaa yhdyskunnan jäsenyyden kanssa.
Myytinmurtajat (5. tuotantokausi)
Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun.
Adam ja Jamie kokeilivat, voiko nopeuskameraa huijata ottamaan auton rekisterikilvestä
liian sumean kuvan...
Kari, Tory ja Grant kokeilivat, voiko vahtikoiran ohittaa...
Adam ja Jamie kokeilivat voiko vainukoiran harhauttaa...
Vuorossa on järjestyksessään kuudes uudelleenarviointijakso.
Kyseessä on tyypillinen Hollywood-myytti. Sankari pelastaa kaverinsa käsikranaatin iskulta...
Adam kokeili myös näyttävää minimyyttiä.
Kari, Tory ja Grant kokeilivat, voiko itsehypnoosin avulla...
Lumivyöryn voi saada aikaan...
Katsojat saivat ehdottaa myyttejä tutkittavaksi ja Myytinmurtajat valitsivat niistä parhaat jaksoon.
Kari, Tory ja Grant kokeilivat, voiko rintakehää suojata pienen miekan iskulta...
Jakson lopuksi Adam ja Jamie myös toteuttivat 12-vuotiaan fanin toiveen ja räjäyttivät tämän vanhempien lahjoittaman vanhan auton kahdesti käyttäen ensimmäisellä kerralla pelkkää bensaa. Se osoitti Hollywood-efektien ja oikeiden räjähteiden eron liittymättä mihinkään myyttiin.
Myytti perustuu Mustanaamio-sarjakuvaan.
Myytinmurtajat kehittivät käsitellyistä myyteistä useita sivumyyttejä, jotka olivat jääneet pois aiemmista jaksoista.
Fanien mukaan nopeuskamera oli viimeksi liian matalalla. 3 metrin korkuista nopeuskameraa voi huijata...
Defibrillaattorin sähköshokki voi aiheuttaa palovammoja, jos potilas käyttää...
Kari, Tory ja Grant käyttivät näissä myyteissä sinisiä denim-farkkuhousuja.
Kari, Tory ja Grant kokeilivat, voiko Boeing 747:n suihkumoottoreilla pyöräyttää ympäri...
Tory ja Grant söivät erilaisia väkeviä chilipippureita kokeillakseen, voiko niiden aiheuttamaa kipua suussa poistaa tehokkaasti...
Myytinmurtajat kokeilivat, mitä merirosvolaivalta löytyviä esineitä ja materiaaleja voisi käyttää ammuksina sian ruhoihin tykinkuulien loputtua. Piraattikauden tykillä voi ampua tappavasti...
Myytinmurtajat alkoivat esittää joka jakson mainoskatkolla yhden MacGyver-minimyytin mainostaakseen tulevaa MacGyver-spesiaalijaksoa.
Kyseinen myytti perustuu useaan Hollywood-elokuvaan.
Kari, Tory ja Grant kokeilivat kolmea vapaapudotusmyyttiä eräästä kohtauksesta Myrskyn ratsastajissa.
Angela Bassett
Angela Evelyn Bassett (s. 16. elokuuta 1958) on yhdysvaltalainen näyttelijä. Hän on tunnettu muun muassa elokuvista "Malcolm X", "", "Boyz n the Hood – kulman kundit" ja "Strange Days".
Bassett on naimisissa näyttelijä Courtney B. Vancen kanssa. Heillä on kaksi lasta, poika Slater Josiah ja tytär Bronwyn Golden.